**Ogres novada pašvaldības saistošo noteikumu Nr.\_\_\_/2023 “Par ēdināšanas pabalstu ” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Ogres novada pašvaldības 2021.gada 26.augustā pieņēma saistošos noteikumus Nr.16/2021 “Par ēdināšanas pabalstu” (turpmāk – Saistošie noteikumi). Piemērojot Saistošos noteikumus, tika konstatēta nepieciešamība precizēt ēdināšanas pabalsta nosacījumus, pabalsta piešķiršanas termiņus un izdarītu redakcionālus labojumus. Tāpat, nepieciešams paredzēt, ka bez vecāku gādības palikušie un ar Ogres novada bāriņtiesas lēmumu ārpusģimenes aprūpē ievietotie izglītojamie ir tiesīgi saņemt pašvaldības atbalstu saistībā ar bērna izglītošanu un uzturēšanos izglītības iestādē, nesaistīti ar bērna deklarēto dzīvesvietu, lai novērstu nevienlīdzīgu attieksmi, realizētu Bērnu tiesību aizsardzības likuma 67.panta ceturtajā daļā noteikto, kā arī izpildītu Ministru kabineta 2005.gada 15.novembra noteikumu Nr.857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 6.punktā noteikto.  Atbilstoši juridiskās tehnikas prasībām saistošo noteikumu grozījumus izdod uz tā paša vai augstāka juridiskā spēka tiesību normas pamata, uz kā izdoti grozāmie saistošie noteikumi, bet tā kā likums “Par pašvaldībām” zaudējis spēku ar 2023. gada 1. janvāri, sagatavots saistošo noteikumu projekts “Par ēdināšanas pabalstu” un paskaidrojuma raksts. |
| 1. Fiskālā ietekme uz pašvaldības budžetu | Saistošo noteikumu izpilde tiks nodrošināta pašreizējā Sociālā dienesta budžeta ietvaros. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | * 1. Sociālā ietekme – Saistošo noteikumu regulējums radīs tiesības ēdināšanas pabalstu saņemt jaunai mērķagrupai – ārpusģimenes aprūpē esošiem bērniem, kuru deklarētā dzīvesvieta ir ārpus Ogres novada administratīvās teritorijas, bet par viņu ārpusģimenes aprūpi lēmusi Ogres novada bāriņtiesa, tādejādi nodrošinot visiem ārpusģimenes aprūpē esošiem bērniem vienlīdzīgas tiesības uz pašvaldības brīvprātīgās iniciatīvas pabalstiem un atbalstu bāreņiem un bez vecāku gādības palikušajiem bērniem;   3.2. Ietekme uz vidi – nav;  3.3. Ietekme uz iedzīvotāju veselību – nav;  3.4. Ietekme uz uzņēmējdarbības vidi – nav;  3.5. Ietekme uz konkurenci – nav. |
| 1. Ietekme uz administratīvajām procedūrām un to izmaksām | Galvenie procedūras posmi un privātpersonām veicamās darbības noteiktas Saistošo noteikumu projektā.  Administratīvo procedūru izmaksas nav paredzētas. |
| 1. Ietekme uz pašvaldības funkcijām un cilvēkresursiem | Pašvaldību likuma 4.panta pirmās daļas 9.punktā ir noteikts, ka pašvaldības autonomā funkcija ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumu.  Savukārt Pašvaldību likuma 44.panta otrā daļa nosaka, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. |
| 1. Informācija par izpildes nodrošināšanu | Saistošo noteikumu izpildei nav nepieciešams veidot jaunas institūcijas un/vai jaunas darba vietas. Galvenie procedūras posmi un privātpersonām veicamās darbības noteiktas saistošo noteikumu projektā. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām | Ņemti vērā Labklājības ministrijas ieteikumi “Par brīvprātīgās iniciatīvas pabalstiem un atbalstu bāreņiem un bez vecāku gādības palikušajiem bērniem”.  Saistošo noteikumu projekts un to paskaidrojuma raksts normatīvajos aktos noteiktā kārtībā tika publicēts pašvaldības tīmekļvietnē sabiedrības pārstāvju priekšlikumu iesniegšanai.  *(tiks papildināts pēc publicēšanas sabiedrības viedokļa noskaidrošanai termiņa beigām un izteikto priekšlikumu un viedokļu apkopošanas)* |

Domes priekšsēdētājs Egils Helmanis